[{"text_idx": "#000012", "text": "Mae Cerys Hafana yn gerddor dawnus aml-offerynol o Fachynlleth. Mae\u2019n ei arbenigo yn y delyn deires a\u2019r piano, ond gyda\u2019r gallu i chwarae y delyn celtaidd, clarinet a\u2019r ffidil. Mae Cerys wedi teithio\u2019n genedlaethol ac yn rhyngwladol yn canu\u2019r delyn deires, gan gynnwys yr Ynysoedd Aran ac i\u2019r W\u0302yl Interceltic yn Lorient. Bydd Cerys yn cydweithio gyda Le\u0301a, sy\u2019n astudio canu yn y Conservatoire de Lille, a chyn hynny wedi cael ei haddysg yn gwbwl drwy gyfrwng y Llydaweg trwy rhwydwaith yr ysgolion Diwan yn Llydaw. Mae\u2019n gantores ac yn gyfansoddwraig sydd wedi ei hysbrydoli gan chwedlau, ac wedi cael ei dylanwadu gan Bob Dylan, Joan Baez a Lhasa."}, {"text_idx": "#000013", "text": "Cerddor o Ben-llyn yng Ngogledd Cymru yw Sam Humphreys. Mae Sam wedi ei ysbrydoli gan sawl genre o gerddoriaeth gwahanol, gyda\u2019i gefndir mewn cerddoriaeth roc, cerddoriaeth electrig a cherddoriaeth gwerin wedi ei blethu gyda cherddoriaeth modern. Mae Sam yn rhan o Calan, Pendevig, NoGood Boyo ac yn gweithredu o dan yr enw \u2018Shamonix\u2019. Yn ychwanegol i hyn, mae Sam wedi recordio, cynhyrchu a chymysgu cerddoriaeth i lwyth o artistiaid. Mae hefyd wedi cyfansoddi ar gyfer ffilmiau a theledu."}, {"text_idx": "#000014", "text": "Bydd yn cydweithio gyda Krismenn, sydd yn artist rap, yn ganwr, sgwenwr ac yn gerddor drwy gyfrwng y Llydaweg a Ffrangeg. Fe greodd y genre \u2018kan ha beatbox\u2019, cyfuniad o\u2019r traddodiad cerddorol kan ha diskan gyda beatboxing. Mae\u2019n angerddol am rap, beatbox a\u2019r Llydaweg, ac yn adnabyddus yn cyfuno yr elfennau yma gyda cherddoriaeth bluegrass, urban ac electronig. Yn Rhagfyr 2021, cafodd Krismenn ei benodi yn Gyfarwyddwr Artistig \u2018Kreiz Breizh Akademi\u2019, rhaglen hyfforddi i gerddorion proffesiynnol yn Llydaw."}, {"text_idx": "#000018", "text": "Next PostChwilio am Ymddiriedolwyr newydd"}]